MUNICIPIUL CRAIOVA


CONSILIUL LOCAL AL MUNICIPIULUI CRAIOVA
           HOTĂRÂREA NR.50
privind prelungirea contractului de finanţare nr.3593/20.12.2012, pentru proiectul  “Amenajare parcare subterana in zona Teatrului National”, până la data de 30.10.2016
 
Consiliul Local al Municipiului Craiova, întrunit în şedinţa ordinară din data de 21.07.2016;

 Având în vedere raportul nr.118429/2016 întocmit de Direcţia Elaborare şi Implementare Proiecte prin care se propune aprobarea prelungirii  contractului de finanţare nr.3593/20.12.2012, pentru proiectul  “Amenajare parcare subterana in zona Teatrului National”, până la data de 30.10.2016;     

În conformitate cu prevederile Legii nr.273/29.06.2006 privind finanţele publice locale, cu modificarile si completarile ulterioare, Hotărârii Guvernului nr.759/2007 privind regulile de eligibilitate a cheltuielilor efectuate in cadrul operaţiunilor finanţate prin programele operaţionale, cu modificările şi completările ulterioare, Ordinul de cheltuieli eligibile pentru domeniul major de intervenţie 1.1. „Planuri integrate de dezvoltare urbană”, cu modificările si completările ulterioare, cat si in conformitate cu prevederile Instructiunilor nr. 144/10.12.2015 şi nr. 146/17.06.2016 emise de Autoritatea de Management POR Ministerul Dezvoltării Regionale şi Administraţiei Publice;

În temeiul art.36 alin. 2 lit b şi d coroborat cu alin. 4 lit. d şi alin.6 lit.a, pct.11, art.45 alin.2 lit.e, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:
Art.1. Se aprobă prelungirea contractului de finanţare nr.3593/20.12.2012, cod SMIS 40755, semnat în cadrul POR 2007-2013 pentru proiectul  “Amenajare parcare subterana in zona Teatrului National”, până la data de 30.10.2016, in vederea indeplinirii integrale a obiectivelor şi indicatorilor proiectului si asigurării functionalitătii acestuia.
Art.2. Primarul Municipiului Craiova, prin aparatul de specialitate: Serviciul   Administraţie Publică Locală şi Direcţia Elaborare şi Implementare Proiecte vor aduce la îndeplinire prevederile prezentei hotărâri.

